और ...गंभीर ने किया धोनी को नजरअंदाज
भारतीय वनडे क्रिकेट टीम के कप्तान महेन्द्र सिंह धोनी और दिल्ली के कप्तान गौतम गंभीर के बीच तनातनी का एक वीडियो सोशल नेटवर्किंग साइट पर वायरल हो गया है। इस वीडियो में दोनों क्रिकेटरों के बीच की दूरियां साफ नजर रही हैं और यह साफ हो गया है कि दोनों के बीच सब कुछ सही नहीं है।
दिल्ली और झारखंड के बीच विजय हजारे ट्रॉफी क्रिकेट टूर्नामेंट के मुकाबले में गंभीर और धोनी खेल रहे थे। दिल्ली ने इस मैच में जीत दर्ज की और जीत के बाद दोनों टीमों के खिलाड़ियों ने खेल भावना दिखाते हुए एक-दूसरे से हाथ मिलाया। वीडियो में दिखाया गया है कि जीत दर्ज करने के बाद दिल्ली के कप्तान गौतम गंभीर ने धोनी को पूरी तरह नजर अंदाज कर दिया और हाथ नहीं मिलाया। वीडियो में साफ तौर पर देखा जा सकता है कि धोनी उम्मीद कर रहे थे कि गंभीर उनसे भी हाथ मिलाएंगे लेकिन गंभीर धोनी को पूरी तरह से नजर अंदाज कर गए। धोनी ने उम्मीद के साथ एक बार फिर पीछे मुड़कर देखा कि गंभीर उनसे हाथ मिलाने के लिए खड़े हों लेकिन ऐसा नहीं हुआ। और गंभीर बिना उन्हें देखे सीधे अपनी टीम के खिलाड़ियों से हाथ मिलाते और उनकी हौसला अफजाई करते निकल गए।
hin_Deva hin_Deva hin_Deva